**McDonnell Douglas MD-90** on kaksimoottorinen keskipitkän kantomatkan kapearunkoinen matkustajalentokone ja DC-9:n vähiten valmistettu jatkokehitelmä. MD-90 kehitettiin McDonnell Douglasin MD-80-sarjan pohjalta. Merkittävimmät erot verrattuna MD-80:een ovat taloudellisemmat International Aero Engines V2500-moottorit ja pidempi runko. Koneen suurin matkustajakapasiteetti on 172 matkustajaa, ja kone esiteltiin Delta Air Linesin kanssa vuonna 1995.

MD-90 ja sen seuraaja Boeing 717 olivat kumpikin muunnoksia MD-80-sarjasta, joka taas oli uusi 1980-luvulla esitelty versio Douglasin DC-9-sarjasta.

Suunnittelu ja kehitys
----------------------

### Taustaa

Douglas Aircraft Company kehitti DC-9:n 1960-luvulla lyhyen kantaman koneeksi suuremman DC-8-koneensa rinnalle. DC-9 oli täysin uudenlainen kone, jossa oli kaksi rungon takaosassa olevaa moottoria ja T-pyrstö. DC-9 oli kapearunkoinen kone, jossa oli viisi rinnakkaista istuinta, ja matkustajakapasiteetti vaihteli 80 matkustajasta 135:een riippuen koneen mallista ja lentoyhtiöstä.

DC-9:n toista sukupolvea kutsuttiin alun perin DC-9-80-sarjaksi tai DC-9 Super 80:ksi, mutta McDonnelin ja Douglasin fuusion seurauksena se vaihdettiin MD-80:een. Ensimmäiset MD-80:t aloittivat kaupalliset lentonsa vuonna 1980. McDonnell Douglas alkoi vuonna 1983 tutkia mahdollisuuksia tehdä entistä lyhyempiä versioita MD-80:sta. Nämä tutkimukset tulivat tunnetuiksi nimellä MD-90. Vuosien kehitystyön ja tutkimusten jälkeen MD-90:n moottoreiksi valittiin IAE V2500-suihkumoottorit.

### MD-90

MD-90 lanseerattiin 14. marraskuuta 1989, kun Delta Air Lines teki tilauksen viidestäkymmenestä MD-90:stä, ja lisäksi option 110 koneeseen lisää. Koneen ensilento oli 22. helmikuuta 1993, ja ensimmäinen MD-90 toimitettiin Deltalle helmikuussa 1995. MD-90 valmistettiin Long Beachin lentoaseman lähellä Long Beachissa Kaliforniassa (joitakin koneita valmistettiin Jiangwanin lentokentällä Shanghaissa, Kiinassa).

MD-90:n International Aero Engines V2500 -moottorit
MD-90 on keskikokoinen, keskipitkän kone joka kehitettiin MD-80-sarjasta. Se on 1,5 metriä pidempi, päivitetty versio MD-88:sta. Uutta koneessa aiempiin versioihin nähden on elektroninen lennonvalvontamittaristo (EFIS, sekä hiljaisemmat IAE V2500 -moottorit JT8D -moottoreiden sijaan) Tyypillisesti MD-90:een mahtui 153-172 matkustajaa, riippuen lentoyhtiöstä, ja matkustamon sisustuksesta.

MD-90:stä valmistettiin kahta versiota: MD-90-30 ja MD-90-30ER. MD-90-30:n kantomatka on 3 860 km. MD-90-30ER:ssä on suurempi lentoonlähtöpaino, ja pidempi, 4 426 km kantama. Koneesta oli tarjolla vieläkin pidempi versio, MD-90-50, mutta sitä ei ikinä tilattu.

Alkuperäinen MD-90:n ominaisuus, EFIS-ohjaamo on samanlainen MD-88:n ohjaamon kanssa. 29 MD-90:tä toimitettiin Saudi Arabian Airlinesille täydellä lasiohjaamolla, jossa kaikki avioniikat ja yläpaneeli olivat lähes samanlaiset kuin McDonnell Douglas MD-11:n ohjaamossa, jotta konetyypin vaihtaminen olisi helpompaa.

Nordic Leisuren MD-90
Boeingin ja McDonnell Douglasin yhdistymisen jälkeen vuonna 1997 MD-90:ä ei tilattu ollenkaan, syynä kilpailu Boeingin 737:n kanssa. Delta Air Lines oli alun perin tehnyt suuren tilauksen MD-90:stä korvatakseen ikääntyviä Boeing 727:jaan. Boeing-McDonnell Douglas-yhdistymisen jälkeen Delta peruutti jäljelle jääneet 19 MD-90-tilaustaan ja vaihtoi ne Boeing 737-800-koneiksi. Yhteensä 40 konetta piti kasata sopimuksen mukaisesti Shanghaissa, Kiinassa Trunkliner-ohjelman alaisuudessa, mutta Boeingin päätettyä lopettaa MD-90:n tuotanto ainoastaan kaksi konetta rakennettiin Shanghaissa.

MD-90 -tuotanto Long Beachissa Kaliforniassa päättyi vuonna 2000, kun viimeinen kone toimitettiin Saudi Arabian Airlinesille ja MD-90 -tuotanto Shanghaissa päättyi vuonna 2000. Vain 116 toimitetun koneen myötä MD-90 oli DC-9/MD-80-perheen vähiten tuotettu kone.

MD-90:n seuraaja oli MD-95, joka uudelleennimettiin Boeing 717:ksi McDonnell Douglasin ja Boeingin yhdistymisen seurauksena vuonna 1997. MD-90:n suurimmat kilpailijat ovat Airbus A320 ja Boeing 737-800.

Konetyypin viimeinen käyttäjä oli Delta Air Lines, joka lensi viimeisen kaupallisen MD-90-lennon 2. kesäkuuta 2020.

Operaattorit
------------

Saudi Arabian Airlinesin MD-90:n lasiohjaamo
Suurista lentoyhtiöistä MD-90:llä ovat operoineet Delta Air Lines, Saudi Arabian Airlines, Japan Airlines ja Scandinavian Airlines. Kaupallinen lentotoiminta konetyypillä on päättynyt.

**Entiset operaattorit:**

| Maa | Lentoyhtiö | Laivastossa |
| --- | --- | --- |
| Aruba | Air Aruba | 3 |
| Yhdysvallat | American Airlines | 5 |
| Suomi | Blue1 | 5 |
| Yhdysvallat | Delta Air Lines | 65 |
| Taiwan | EVA Air | 7 |
| Sveitsi | Hello | 6 |
| Indonesia | Lion Air | 5 |
| Japani | Japan Airlines | 16 |
| Japani | Japan Air System | 16 |
| Ruotsi | Nordic Airways | 1 |
| Saudi-Arabia | Saudia | 29 |
| Saudi-Arabia | Saudi Royal Flight | 1 |
| Ruotsi | Scandinavian Airlines | 8 |
| Taiwan | UNI Air | 4 |
|  | **Yhteensä** | 171 |

### Toimitukset

Toimitukset| Versio | Yhteensä | 2000 | 1999 | 1998 | 1997 | 1996 | 1995 |
| --- | --- | --- | --- | --- | --- | --- | --- |
| MD-90-30 | 115 | 5 | 13 | 34 | 25 | 25 | 13 |
| MD-90-30ER | 1 |  |  |  | 1 |  |  |
| Yhteensä | **116** | 5 | 13 | 34 | 26 | 25 | 13 |

Onnettomuudet ja vaaratilanteet
-------------------------------

Elokuussa 2010 MD-90 oli ollut osallisena kolmessa vaaratilanteessa mukaan lukien yksi onnettomuus, joissa tuli yksi kuolonuhri.

Merkittäviä vaaratilanteita
* 24. elokuuta 1999 UNI Airin MD-90 syttyi tuleen, kun matkustajan käsimatkatavaroissa ollut bensiini syttyi. Yksi henkilö kuoli ja 28 loukkaantui. Kone vaurioitui pahasti.

Tekniset tiedot
---------------

|  |  |  |
| --- | --- | --- |
|  | MD-90-30 | MD-90-30ER |
| Matkustajia | 153 (kaksi luokkaa)  172 (yksi luokka) |
| Suurin lentoonlähtöpaino | 70 760 kg | 76 204 kg |
| Kiitotien minimipituus | 2 270 m |
| Kantomatka | 3 860 km | 4 424 km |
| Tyypillinen matkalentonopeus | Mach 0,76 (811 km/h) |
| Pituus | 46,5 m |
| Siipien kärkiväli | 32,87 m |
| Pyrstön korkeus | 9,4 m |
| Moottorit (2×) | IAE V2525-D5  111,21 kN  **Vaihtoehto:** IAE V2528-D5  124,55 kN |

Lähteet: Boeing, Airlines.net

Katso myös
----------

### Edeltävät ja seuraavat koneet

* Douglas DC-9
* McDonnell Douglas MD-80
* Boeing 717

### Kilpailijat

* Airbus A320 -sarja
* Boeing 737-800

Lähteet
-------

1. 1 2  Orders and Deliveries search page, The Boeing Company. Viitattu 22.4.2008.
2. ↑  Norris, Guy and Wagner, Mark. *Douglas Jetliners*. MBI Publishing, 1999. ISBN 0-7603-0676-1.
3. ↑  History - Chronology - 1977-1982. The Boeing Company. Retrieved 2007-12-14.
4. 1 2  Swanborough 1993, p.90.
5. ↑  MD-90 Background. The Boeing Company. Retrieved 2008-12-09.
6. ↑  Shanghai Jiangwan Airfield. Global Security. Retrieved: 2008-12-09.
7. ↑  Technical Characteristics -- MD-90 Series. Boeing.
8. ↑  MD-90 page, airliners.net. Retrieved 2008-12-08.
9. 1 2  Becher 2002, p. 105.
10. ↑  Saudia Calls for Honeywell Flat Panel Cockpit Displays for New MD-90s (Arkistoitu – Internet Archive). Honeywell. February 6, 1996. Retrieved: 2008-12-08.
11. 1 2 3  Becher 2002, pp. 102–105.
12. ↑  Delta's 1997 Annual Report, Delta Air Lines. Retrieved 2008-12-08.
13. ↑  China Northern Airlines Receives First MD-90 Aircraft, The Boeing Company. Retrieved 2008-12-08.
14. ↑  Manufacturing Processes, Changes to the Trunkliner Program
15. ↑  Boeing in China, The Boeing Company. Retrieved 2008-12-08.
16. ↑  Boeing Chronology, 1997-2001, Boeing
17. ↑  Thomas, Michael: Delta to fly final MD-88, MD-90 flights June 2  19.5.2020. Delta Air Lines. Viitattu 3.6.2020. (englanniksi)
18. ↑  MD-90 Statistics. Planespotters.net. Retrieved: April 7, 2012.
19. ↑  Order and Deliveries - User Defined Reports. boeing
20. ↑  McDonnell Douglas MD-90 incidents. Aviation-Safety.net, August 4, 2010.
21. ↑  McDonnell Douglas MD-90 Accident summary. Aviation-Safety.net, August 4, 2010.
22. ↑  McDonnell Douglas MD-90 Accident Statistics. Aviation-Safety.net, August 4, 2010.
23. ↑  MD-90 UNI Air accident on August 24, 1999. Aviation-Safety.net. Retrieved: August 9, 2010.
24. ↑  MD-90 characteristics. Boeing
25. ↑  MD-90 airport report. Boeing
26. ↑  MD-90 specs. airliners.net

Boeingin matkustajakoneet

|  |  |
| --- | --- |
| Potkurikoneet | 40A · 80 · 221 · 247 · 307 · 314 · 377 |
| Suihkukoneet | 367-80 · 707/720 · 717 · 727 · 737 · 747 · 757 · 767 · 777 · 787 · MD-11 |
| Perutut hankkeet | 2707 · 7J7 · NLA · Sonic Cruiser |